अगले सीजन में हुए रिप्लेस; अब बोलें- शो को सलमान जैसा दबंग चला सकता है
Arshad Warsi Bigg Boss experience 2006 में बिग बॉस का पहला सीजन ऑन एयर हुआ था। शो के पहले होस्ट अरशद वारसी थे। हालांकि अगले ही सीजन में उनके हाथ से होस्टिंग छिन गई।
2006 में बिग बॉस का पहला सीजन ऑन एयर हुआ था। शो के पहले होस्ट अरशद वारसी थे। हालांकि अगले ही सीजन में उनके हाथ से होस्टिंग छिन गई। उनकी जगह पर शिल्पा शेट्टी को शो का नया होस्ट बनाया गया था। अब एक रिसेंट इंटरव्यू में अरशद ने उन वजहों पर बात की है, जिसके कारण उन्हें शो से रिप्लेस किया गया था।
अरशद ने कहा कि दूसरा सीजन शुरू होने से पहले वे देश से बाहर चले गए थे। इसी वजह से वे शो होस्ट नहीं कर पाए। अरशद ने शो के वर्तमान होस्ट सलमान खान की तारीफ भी की। उन्होंने कहा कि बिग बॉस जैसे शो को सलमान खान जैसा दबंग इंसान ही चला सकता है।
लंदन चला गया इसलिए नहीं कर पाया बिग बॉस
अरशद ने अमर उजाला से बात करते हुए कहा- मैं बिग बॉस का अगला सीजन इसलिए नहीं कर पाया क्योंकि मैं उस वक्त शूट के लिए लंदन चला गया था। हालांकि सलमान ने शो को काफी अच्छे से चलाया है। मुझे लगता है कि सलमान से बेहतर इस शो के लिए कोई नहीं हो सकता था।
नीदरलैंड से आया शो का कॉन्सेप्ट, सलमान के आने के बाद मिली तगड़ी TRP
बिग बॉस का कॉन्सेप्ट नीदरलैंड के शो बिग ब्रदर से लिया गया है। 3 नवंबर 2006 को भारत में इसका पहला एपिसोड ऑन एयर हुआ। पहले सीजन के होस्ट अरशद वारसी थे। दूसरा सीजन 17 अगस्त 2008 से टेलीकास्ट होना शुरू हुआ। इसे शिल्पा शेट्टी ने होस्ट किया था। शिल्पा बिग ब्रदर की भी विनर रह चुकी थीं।
तीसरा सीजन अमिताभ बच्चन ने होस्ट किया था। हालांकि इन तीनों सीजन को उनकी पॉपुलैरिटी नहीं मिल पाई। चौथे सीजन में सलमान खान ने बतौर होस्ट एंट्री ली। उनके अंदाज को दर्शकों ने खूब पसंद किया। शो को खूब TRP मिलने लगी।
तब से लेकर आज तक 16 सीजन हो चुके हैं, लेकिन उन्हें कोई रिप्लेस नहीं कर पाया है। कंटेस्टेंट को डील कैसे करना है, ये सलमान बखूबी जानते हैं। शो के लिए वे करोड़ो रुपए फीस चार्ज करते हैं।
जॉली LLB 2 से रिप्लेस नहीं हुए थे अक्षय, प्लानिंग के तहत अक्षय की हुई था एंट्री
अरशद ने जॉली LLB में भी काम किया था। इस फिल्म के सीक्वल से भी उन्हें रिप्लेस कर दिया था। उनकी जगह पर अक्षय कुमार ने जॉली LLB 2 में काम किया। इस पर अरशद ने कहा- 'अब जॉली LLB 3 बन रही है। मैं और अक्षय दोनों इस फिल्म में काम कर रहे हैं। ये ओरिजिनल प्लानिंग थी कि मैं पहले पार्ट में काम करूंगा जबकि अक्षय दूसरे पार्ट में दिखेंगे।
अरशद वारसी की हाल ही में मोस्ट अवेटेड वेब सीरीज असुर 2 स्ट्रीम होनी शुरू हुई है। इस शो का इंतजार लोग काफी वक्त से कर रहे थे। 2020 में पहला सीजन आया था। शो में अरशद धनंजय राजपूत नाम के एक CBI अधिकारी के कैरेक्टर में थे।